Enrique Simonet

Enrique Simonet Lombardo (1866–1927) var en spansk maler.


 Første år 
Simonet ble født i Valencia. Angivelig var hans første kall fra barndommen religiøse studier, men han forlot det for å vie seg til maleriet. Til tross for at han var fra Valencia og studerte ved Real Academia de Bellas Artes de San Carlos de Valencia, så sluttet hun seg til en krets av kunstnere i byen Málaga. Han var ved verkstedet til Bernardo Ferrándiz Bádenes som utgjorde en del av Malaga-maleriskole.

 Verk og reiser 
I 1887 fikk han et stipend for å studere maleri ved Kunstakademiet i Roma, hvor han i 1890 malte Hjertets anatomi; et maleri som skulle bringe ham internasjonal anerkjennelse og som han vant flere priser for.  Han fikk anledning til å reise omkring i Italia, besøkte Paris flere ganger og i 1890 reiste han på Middelhavet. Simonet reiste også til Det hellige land, hvor han malte sitt monumentale verket Flevit super illam; et verk som han fikk mange medaljer for blant annet ved utsillinger i Madrid i 1892, Chicago i 1893, Barcelona i 1896 og Paris i 1900. I 1893 og 1894 reiste Simonet til Marokko som en krigskorrespondent for avisen La Ilustración Española y Americana.

 Undervisning 
I 1901 ble han  professor i «Studier og formgivning av natur og kunst» ved Reial Acadèmia Catalana de Belles Arts de Sant Jordi (Det kongelige katalanske kunstakademiet i Sant Jordi). I 1911 ble han et medlem av Real Academia de Bellas Artes de San Fernando (Det kongelige kunstakademiet i San Fernando) i Madrid. Mellom 1921 og 1922 ble han direktør for Residensen Paular for landsutformere.

 Dødsfall og arv 
Simonet døde 20. april 1927. Hans maleri Halshoggingen av apostelen Paulus har en fremtredende plassering i Katedralen i Malaga. Han hadde også viet seg til landskaps- og dekormaling, blant hans etterlatte verk som skiller seg ut er fire store lerreter om Allegorier over loven i Justispalasset i Barcelona og Allegorier over de åtte provinsene i Justispalasset i Madrid.

 Referanser 

 Eksterne lenker 

 Biografi fra Museo del Prado (spansk)
 Biografi (spansk)
 https://web.archive.org/web/20140812193149/http://historiadelartemalaga.es/profesorado/wp-content/uploads/2013/10/OP_SIMONET2.pdf Catálogo exposición Málaga 2010. Documento PDF (spansk)
 http://www.cedma.es/catalogo/jabega.php?num=29  Vida y obra de Enrique Simonet. Documento PDF (spansk)
 http://www.cedma.es/catalogo/jabega.php?num=30  Estudio de la obra de Enrique Simonet. Documento PDF (spansk)
 Om Paris' dom (spansk)
 Om Hjertets anatomi (spansk)
 Om Flevit super illam (spansk)
 Un académico ecléctico (spansk)

Kategori:Spanske malere
Kategori:Personer fra Valencia